Youth | Books LIVE - Part 2 LIVE Sites
Geoff Dyer on "That" JM Coetzee Video Suurlemoen-koors loop hoog: Begin jou eie band en wen!
by Mari on 11 Sep 2014 Tweet
Die fliek gebaseer op Jaco Jacobs se uiters gewilde tienerroman Suurlemoen! begin more landwyd in teaters draai. Jacobs se verhaal vertel van ’n groep tieners wat, uit nood, ’n rockband begin. Hulle word dan die cool kids op al die skoolkinders se lippe en wen uiteindelik die Rumoer rock-kompetisie. Hoezit, die nuwe Afrikaanse webtydskrif, het vyf stappe geïdentifiseer om jou eie band te begin. Met die regte naam, look en fans kan jy dalk ook so suksesvol soos Suurlemoen! wees!
In die fliek Suurlemoen! begin Tiaan en Zane ’n band. Hulle wil deelneem aan ’n Battle of the Bands-kompetisie met ’n reusagtige prys, maar sukkel om nog lede te kry. Hulle leer uiteindelik drie lesse: besluit vooraf watter soort musiek julle wil maak, moenie haastig wees om lede te kies nie, en moenie op ’n lid van die band verlief raak nie. Natuurlik hou hulle nie by hul eie reëls nie, maar dis ’n storie vir ’n ander dag. As jy jou eie band wil begin, hou dié dinge in gedagte:
1. Kies die regte lede
Moenie net die mooiste meisie of ou kies omdat jy dink jy kan ’n date kry nie. Moenie jou vriende of familie kies net omdat hulle laas week vir jou R20 geleen het nie. Kies mense wat instrumente kan speel (duh), en kies mense wat persoonlikheid het. Volledige artikel: Hoezit
Hierdie riglyne kan handig te pas kom indien jy dalk, nes die ouens in die fliek, R20 000 kontant vir jou skool wil wen. Loer na die fliek se webtuiste vir meer inligting oor ’n werklike Rumoer-kompetisie wat skoolgaande musikante nooi om hulself af te neem terwyl hul een van hul eie liedjies speel en dit dan op Suurlemoen! se Facebook-blad te deel. Waarvoor wag jy? Begin rumoer!
’n Professionele opname van een van julle liedjies.
’n Awesome musiekvideo.
R20 000 kontant vir jou skool.
Dís mos wat mens ’n prys noem!
As jy en jou band members almal nog op skool is, skryf in en wys ons dat julle rock! Neem julself af terwyl julle een van jul eie liedjies speel, laai die video op YouTube en share dit op Suurlemoen! se Facebook-blad. Wie weet? Dalk word julle die volgende Suid-Afrikaanse sensasie!
Meer inligting: Suurlemoen Movie
Uittreksel uit Bloujaar deur Keina Swart: Rampie sukkel om by die stadskool aan te pas
by Protea Boekhuis on 08 Sep 2014 Tweet